Greek Legal Document

Category: 358

Content:
52. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 1204 της 3/8 Οκτ. 1981 (ΦΕΚ Α΄ 298) Περί τροποποιήσεως του Π.Δ. 432/1975 «περί συμπληρώσεως των διατάξεων α)του Ν.Δ. 1138/1972 «περί αναπροσαρμογής και βελτιώσεως των στεγαστικών προγραμμάτων του Υπουργείου Κοινωνικών Υπηρεσιών και του Οργανισμού Εργατικής Κατοικίας» και β)του Β.Δ. 775/1964 «περί κωδικοποιήσεως διατάξεων περί Λαϊκής Κατοικίας». ΄Εχοντας υπόψη: 1.Τις διατάξεις του άρθρ. 14 του Ν.Δ. 1138/1972 «περί αναπροσαρμογής και βελτιώσεως των στεγαστικών προγραμμάτων του Υπουργείου Κοινωνικών Υπηρεσιών και του Οργανισμού Εργατικής Κατοικίας». 2.Τη 1075/1981 γνωμοδότηση του Συμβουλίου της Επικρατείας, με πρόταση των Υπουργών Συντονισμού, Εργασίας, Κοινωνικών Υπηρεσιών και Χωροταξίας, Οικισμού και Περιβάλλοντος, αποφασίζουμε: Άρθρο μόνο.-1.Η προβλεπόμενη από την παρ. 4 του άρθρ. 9 του Ν.Δ. 1138/1972 στεγαστική αρωγή σε δικαιούχους θεομηνιοπλήκτους για επισκευή της πληγείσης κατοικίας τους, όπως τροποποιήθηκε με την παρ. 1 του άρθρ. 2 του Π.Δ. 432/1975, ορίζεται από 20.000 μέχρι 120.000 δραχμές. Αρωγή επισκευής άνω των 120.000 δραχμών και μέχρι του ύψους της αρωγής που χορηγείται για νέα κατοικία δύναται να εγκρίνεται με απόφαση του Υπουργού Κοινωνικών Υπηρεσιών, έπειτα από γνωμοδότηση του Συντονιστικού Συμβουλίου Στεγάσεως του Υπουργείου Κοινωνικών Υπηρεσιών. 2.Η ως ανωτέρω αρωγή επισκευής ορίζεται και για τους δικαιούχους της παρ. 2 του άρθρ. 2 του Π.Δ. 432/1975. 53. ΑΠΟΦΑΣΗ ΥΠΟΥΡΓΩΝ ΣΥΝΤΟΝΙΣΜΟΥ, ΕΡΓΑΣΙΑΣ, ΚΟΙΝ. ΥΠΗΡΕΣΙΩΝ, ΚΑΙ ΧΩΡ. ΟΙΚ. ΚΑΙ ΠΕΡΙΒΑΛΛΟΝΤΟΣ Αριθ. 54796 της 7/16 Οκτ. 1981 (ΦΕΚ Β΄ 645) Περί τροποποιήσεως της κοινής υπουργικής αποφάσεως Δ4 9020/23.5.1972. Έχοντας υπόψη: α)Τις διατάξεις του Ν.Δ. 1138/1972 (Φ.Ε.Κ. 63, τ.Α΄ της 3.5.1972) όπως τροποποιήθηκαν και συμπληρώθηκαν μεταγενέστερα. β)Την κοινή υπουργική απόφαση Δ4 9020/23.5. 1972 (Φ.Ε.Κ. 392, τ.Β΄, της 2.6.1972), όπως τροποποιήθηκε και συμπληρώθηκε μεταγενέστερα και μάλιστα με την κοινή υπουργική απόφαση 53630/ 31.7.1981 (Φ.Ε.Κ. 470, τ.Β΄, της 10.8. 1981). γ)Την αναφορά του Ο.Ε.Κ. αριθ. 41443/19.8. 1981 με την οποία υπέβαλε απόσπασμα πρακτικών της συνεδριάσεως του Διοικητικού του Συμβουλίου αριθ. 31/4.8.1981, αποφασίζουμε: 1.Τροποποιούμε τη Δ4 9020/1972 κοινή υπουργική απόφαση, όπως τροποποιήθηκε και συμπληρώθηκε μεταγενέστερα, ειδικά για τους δικαιούχους φορέως Ο.Ε.Κ., ως ακολούθως: α)Καταργούμε τη διάταξη της παρ. 4 αυτής εις τρόπον ώστε σε περίπτωση κατά την οποία δικαιούχος λαμβάνει μέρος μόνον του εγκριθέντος δανείου, τούτο θα σύγκειται από έντοκο και άτοκο τμήμα, σε ίση αναλογία με το εγκριθέν. β)Τροποποιείται η παρ. 12 της 9020/1972 αποφ. (ανωτ. σελ. 440,16). γ)Καταργούμε για τους δικαιούχους φορέως Ο.Ε.Κ. τη παρ. 15 αυτής, εφαρμοζομένων πλέον για τη διάκριση των περιοχών της Χώρας των διατάξεων του Νόμ. 1116/1981. Η απόφαση αυτή να κοινοποιηθεί και να δημοσιευθεί στην Εφημερίδα της Κυβερνήσεως. (Μετά τη σελ. 440,340(α) Σελ. 440,341 Τεύχος 778 –Σελ. 141 Λαϊκή Κατοικία 35.Η.α.52-53 35.Η.α.53 Λαϊκή Κατοικία